बदलते मौसम में हमारे स्वास्थ्य पर खान-पान का असर बहुत जल्दी पड़ता है। जरा-सी भी लापरवाही हमें बीमार कर सकती है। इस मौसम में हल्का और स्वास्थ्यवर्धक नाश्ता करना ही ठीक रहता है। यहां है एक रेसिपी जो हल्की-फुल्की और स्वादिष्ट है। ऐसे बनाएं कोकोनट परांठे-
सामग्री : ताजा कद्दूकस किया चोटी वाला नारियल 1 कटोरी, 1/2 कप सिंघाड़े का आटा, 1/2 कप राजगिरे का आटा, 1/2 टी स्पून पिसी इलायची, 1 उबला आलू, स्वादानुसार सेंधा नमक, एक हरी मिर्च बारीक कटी, घी आवश्यकतानुसार।
विधि : सबसे पहले किसे हुए नारियल में दोनों आटे एवं पिसी हुई इलायची, बारीक कटी हरी मिर्च व नमक मिलाएं। उबला आलू छीलकर मैश कर लें। इसे आटे में मिलाकर गूंथ लें। गूंथे आटे की लोइयां बनाकर बेल लें। न्हें गर्म तवे पर दोनों तरफ से घी लगाकर सेंक लें। स्वादिष्ट गर्मागर्म कोकोनट पराठा हरी चटनी या दही के रायते के साथ सर्व करें।